Etter den rumenske revolusjonen i 1989 er det blitt kjent at Dan Berindei, Mihneas far, hadde blitt vervet under press som informant av det rumenske hemmelige politiet Securitate i 1962. Ett av hans oppdrag, etter at sønnen hadde bosatt seg i Frankrike, var å besøke ham i Frankrike og prøve å få ham til å slutte å kritisere den rumenske regjeringen. Oppdraget mislyktes ettersom Mihnea ikke lot seg påvirke, og Mihnea brøt etterhvert all kontakt med sin far.